নতুন বছরের প্রথমেই বক্স অফিসে আসতে চলেছে গার্গী রায়চৌধুরী অভিনীত ছবি ‘মুখোমুখি’। ছবির পরিচালক কমলেশ্বর মুখোপাধ্যায়। 

এই বিষয়ে অন্যান্য খবর

কেন দুই দেশের নাগরিকত্ব চান জয়া আহসান, দেখে নিন ভিডিও


এই ছবিরই ট্রেলার লঞ্চে উপস্থিত ছিলেন অভিনেত্রী গার্গী রায়চৌধুরী। ছবির চরিত্র সম্পর্কে বলতে গিয়ে তিনি জানালেন ‘‘ এমন ইনটেন্স চরিত্রে বেশ মজাই পেয়েছি কাজ করে। ছবিটির চিত্রনাট্য যখন শুনিয়েছিলেন পরিচালক, তখনই বলেছিলাম এই সিনেমাটা একদম মনোলগের মতো হবে।’’ অভিনেত্রীর মতে, ‘‘এই ছবিটি বক্স অফিসে কেমন করবে সেটা তো ভবিষ্যৎ বলবে, তবে ‘মুখোমুখি’র মেকিং একদমই ওয়ার্ল্ড সিনেমার মতোই হয়েছে।’’ 
সিনেমা, থিয়েটার, সিরিয়াল— সর্বত্র তিনি অভিনয় করছেন, তবে পরিচালনায় কবে আসবেন তিনি— এই প্রশ্নের উত্তরে গার্গী জানান, ‘‘আমি এখনই পরিচালনা করব না, কারণ আমার অভিনয়ে এখনো অনেক কিছু দেওয়ার বাকি রয়েছে, আমি কঠিন চরিত্রগুলোকে আরও সহজ ভাবে উপস্থাপন করতে চাই, কারণ এই সহজ করে করাটাই মস্ত চ্যলেঞ্জ।’’
নতুন বছরে সব কিছু ভুলে নায়িকা নতুন ভাবে নিজের কাজ শুরু করতে চান, এবং সবাইকে এমনটাই করার পরামর্শ দেন। তবে গার্গী আরো জানান, তিনি এখনও অভিনয়ের ক্ষেত্রে অতৃপ্ত, দেখে নিন সেই সাক্ষাৎকার—